Теодор Траянов
Земен път

chitanka.info

И сетний спомен тихо днес изчезна,

в сърцата хиляди слънца блестят,

вълшебен ден притваря тъмна бездна,

свободен свети наший земен път.

И грешник слаб, аз падам на колене,

за всичко тук прощение дочух,

далеко са среднощните видения

и ласките, и техний шепот глух.

Днес виждам в теб изкупена другарка

и благославям лъчезарний бряг,

потъва там с оставената варка

на моя химн смразяващия мрак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.